Държавен вестник, бр. 78, 2011 г., стр. 3

БРОЙ  78	
Д Ъ Р Ж А В Е Н  В Е С Т Н И К 	
СТР.  3  
2. В чл. 4а, ал. 1:
а) точка 2 се отменя;
б) точка 5 се отменя.
3. В чл. 22 ал. 3 се отменя.
4. В § 1 от допълнителните разпоредби 
т. 4 се отменя.
5. В преходните и заключителните разпо­
редби се създава § 1д:
„§ 1д. От датата на влизане в сила на 
Наредбата за съществените изисквания и 
оценяване съответствието на транспортиру­
емо оборудване под налягане действието на 
издадените досега лицензии за технически 
надзор, в обхвата на които са включени бу­
тилки, варели, резервоари, автомобилни и же­
лезопътни цистерни и други транспортируеми 
съоръжения под налягане съгласно Наредбата 
за съществените изисквания и оценяване на 
съответствието на транспортируеми съоръ­
жения под налягане, приета с Постановление 
№ 264 на Министерския съвет от 2005 г. (обн., 
ДВ, бр. 100 от 2005 г.; изм. и доп., бр. 40 от 
2006 г. и бр. 64 от 2008 г.), се прекратява по 
отношение на изброените съоръжения.“ 
6. В т. 2 от приложение № 1 към чл. 2, 
чл. 3, ал. 4, чл. 4, ал. 1, т. 3, букви „а“ – „г“, 
чл. 4а, ал. 1, т. 5 и 6, чл. 7, т. 6, чл. 10, § 1а 
и 1б т. 2.2.3 се отменя.
7. Приложение № 3 към чл. 22, ал. 3 се 
отменя.
8. В таблицата на приложение № 4 към 
§ 1г ред „Бутилки с обем до 0,1 m3 и варели 
за транспортиране на сгъстени, втечнени или 
разтворени под налягане газове.“ се заличава.
§ 3. Отменя се Наредбата за съществените 
изисквания и оценяване съответствието на 
транспортируеми съоръжения под налягане, 
приета с Постановление № 264 на Минис­
терския съвет от 2005 г. (обн., ДВ, бр. 100 от 
2005 г.; изм. и доп., бр. 40 от 2006 г. и бр. 64 
от 2008 г.).
§ 4. Постановлението влиза в сила от деня 
на обнародването му в „Държавен вестник“ с 
изключение на чл. 21, ал. 3, т. 12 от наредбата 
по § 1, която влиза в сила от 1 януари 2012 г.
За министър-председател: 
Симеон Дянков
Главен секретар на Министерския съвет:
Росен Желязков
НАРЕДБА
за съществените изисквания и оценяване съ­
ответствието на транспортируемо оборудване 
под налягане
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. правилaта към транспортируемото обо­
рудване под налягане с цел повишаване на 
безопасността и гарантиране свободното 
движение на такова оборудване;
2. процедурите за ново оценяване съот­
ветствието на транспортируемо оборудване 
под налягане;
3. редът за извършване на оценяване на 
съответствието, прегледи и проверки на 
транспортируемо оборудване под налягане;
4. маркировка за съответствие и прави­
лата за нанасянето є върху транспортируемо 
оборудване под налягане;
5. задълженията на икономическите опе­
ратори;
6. изискванията и редът за определяне 
на лица за оценяване съответствието (но­
тифицирани органи) на транспортируемото 
оборудване под налягане.
Чл. 2. Наредбата се прилага за:
1. ново транспортируемо оборудване под 
налягане, което не е обозначено до 1 януари 
2007 г. с маркировка за съответствие „Pi“ за 
целите на предоставянето му на пазара;
2. транспортируемо оборудване под на­
лягане, което е обозначено с маркировка за 
съответствие до 1 януари 2007 г. за целите на 
периодичните проверки, междинните провер­
ки, извънредни прегледи и използването му;
3. транспортируемо оборудване под на­
лягане, което не е обозначено с маркировка 
за съответствие, предвидена в Наредбата за 
съществените изисквания и оценяване съот­
ветствието на транспортируеми съоръжения 
под налягане, приета с Постановление № 264 
на Министерския съвет от 2005 г. (обн., ДВ, 
бр. 100 от 2005 г.; изм. и доп., бр. 40 от 2006 г. 
и бр. 64 от 2008 г.), за целите на новото оце­
няване на съответствието.
Чл. 3. Наредбата не се прилага за:
1. транспортируемото оборудване под наля­
гане, което е пуснато на пазара в Република 
България преди датата на влизане в сила на 
Наредбата за съществените изисквания и 
оценяване съответствието на транспортируеми 
съоръжения под налягане и не е подложено 
на ново оценяване на съответствието;
2. транспортируемото оборудване под 
налягане, което се използва изключително 
за превоз на опасни товари между държа­
ви – членки на Европейския съюз, и трети 
държави, когато този превоз се извършва 
при спазване изискванията на Европейската 
спогодба за международен превоз на опасни 
товари по шосе (ADR), Европейската спогодба 
за международен превоз на опасни товари по 
вътрешни водни пътища (ADN) и Правилни­
ка за международен железопътен превоз на 
опасни товари (RID), освен когато е посочено 
друго в приложенията към Директива 2008/68/
ЕО на Европейския парламент и на Съвета 
от 24 септември 2008 г. относно вътрешния 
превоз на опасни товари (ОВ, L 260 от 2008 г.).
Чл. 4. Транспортируемото оборудване под 
налягане се предоставя на пазара, когато: